ബബീഷിന് കാസര്കോട് ജില്ല അസോസിയേഷെന്റ ആദരവ് കുവൈത്ത് സിറ്റി: കാസര്കോട് കീഴൂര് അഴിമുഖത്ത് തോണിയപകടത്തില്പെട്ട മൂന്നു മത്സ്യത്തൊഴിലാളികളെ ജീവന് പണയംവെച്ച് കടലില്നിന്ന് രക്ഷപ്പെടുത്തി നാടിെന്റ അഭിമാനമായ ബബീഷ് എന്ന ചെറുപ്പക്കാരനെ കാസര്കോട് എക്സ് പാട്രിയേറ്റ്സ് അസോസിയേഷന് കുവൈത്ത് ആദരിച്ചു.ബബീഷിെന്റ വീട്ടില് നടന്ന ചടങ്ങില് കെ.ഇ.എ പ്രസിഡന്റ് പി.എ. നാസര് ഉപഹാരം നല്കി. എന്ജിനീയര് അബൂബക്കര് പൊന്നാട അണിയിക്കുകയും മുനീര് കുണിയ പാരിതോഷികം നല്കുകയും ചെയ്തു. ഹാരിസ് മുട്ടുംതല, എസ്.എം. ഹമീദ്, അഷ്റഫ് തൃക്കരിപ്പൂര്, മുസ്തഫ ചെമ്മനാട്, ബഷീര് പൂച്ചക്കാട് തുടങ്ങിയവര് പങ്കെടുത്തു.